NARIADENIE KOMISIE (ES) č. 1050/2007
z 12. septembra 2007,
ktorým sa zapisujú určité názvy do Registra chránených označení pôvodu a chránených zemepisných označení [Mejillón de Galicia alebo Mexillón de Galicia (CHOP) - Café de Colombia (CHZO) - Castagna Cuneo (CHZO) - Asparago Bianco di Bassano (CHOP)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
keďže:
(1)
Žiadosť o zaregistrovanie názvu „Mejillón de Galicia“ alebo „Mexillón de Galicia“ podaná Španielskom, žiadosť o zaregistrovanie názvu „Café de Colombia“ podaná Kolumbiou a žiadosti o zaregistrovanie názvov „Castagna Cuneo“ a „Asparago Bianco di Bassano“ podané Talianskom boli v súlade s článkom 6 ods. 2 prvým pododsekom a v zmysle článku 17 ods. 2 nariadenia (ES) č. 510/2006 uverejnené v Úradnom vestníku Európskej únie (2).
(2)
Komisii nebola oznámená žiadna námietka podľa článku 7 nariadenia (ES) č. 510/2006, tieto názvy sa preto musia zapísať do registra,
PRIJALA TOTO NARIADENIE:
Článok 1
Názvy uvedené v prílohe k tomuto nariadeniu sa zapisujú do registra.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. septembra 2007